Une struture di gnove gjenerazion e cjape il puest de antene de Upim
La gnove aste e sarà plui piçule e e disturbarà mancul la visuâl
Il sindic Honsell: “Graciis a une concertazion tra Comun e gjestôrs, o sin rivâts a razionalizâ i spazis sostituint trê antenis cuntune sole”
Publicât: 10|05|2010
Di: Udinè e-magazine del Comune di Udine
A son scomençâts i lavôrs di instalazion de gnove antene dal palaç Telecom, che e cjaparà il puest di chê che e je za in mût di podê eliminâ i ripetidôrs che cumò a son sul imobil de Upim di vie Cavour. Di fat, la struture che e nassarà sul edifici di plaçâl Venerio e darà il puest no dome pe antene Tim, ma ancje par chês de Vodafone e de Wind che fin cumò a jerin devant di palaç D’Aronco.
“Graciis a une concertazion tra il Comun e i gjestôrs – al sotlinee il sindic di Udin Furio Honsell – o sin rivâts a razionalizâ i spazis sostituint trê antenis cuntune sole. In cheste maniere e sparìs une des struturis plui grandis e plui vecjis tra chês metudis in citât”.
Cheste operazion e consintarà di miorâ la situazion propit dal pont di viste dal impat visîf. “La gnove antene e sarà plui piçule e e disturbarà mancul la visuâl. – al sclarìs l’assessôr pe Cualitât de citât Lorenzo Croattini –. Cun di plui si à di dî che cun cheste soluzion no saran nancje auments di potence dal cjamp eletromagnetic”.
No related posts.
Articoli correlati elaborati dal plugin Yet Another Related Posts.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn eng_Latn